Bratislava 10. 4. 2019

Vec: Výzva

Hlavné mesto SR Bratislava vyhlasuje výzvu pre podávanie žiadostí o finančný príspevok na podporu malých projektov udržateľného hospodárenia so zrážkovou vodou v hlavnom meste SR Bratislave pre rok 2019.

Podmienky pre získanie príspevku a posudzovanie žiadostí sú upravené v Zásadách poskytovania finančného príspevku na podporu malých projektov udržateľného hospodárenia so zrážkovou vodou v hlavnom meste SR Bratislave.

Záujemcovia môžu svoje žiadosti zasielať priebežne, najneskôr však **do** **30. septembra 2019** na adresu:

Magistrát hlavného mesta SR Bratislavy, Primaciálne námestie č. 1, 814 99 Bratislava  
(podacia adresa - korešpondenčná adresa)

Žiadosti je potrebné zasielať v tlačenej forme v jednom vyhotovení na predpísanom formulári spolu s požadovanými prílohami v obálke označenej textom „Grantová schéma – zrážky“, a súčasne aj e-mailom na adresu [osap@bratislava.sk](mailto:osap@bratislava.sk), do predmetu správy treba uviesť „Grantová schéma – zrážky“.

Zásady poskytovania finančného príspevku na podporu malých projektov udržateľného hospodárenia so zrážkovou vodou v hlavnom meste SR Bratislave a tlačivo žiadosti sú pre záujemcov o finančný príspevok zverejnené na webovom sídle hlavného mesta <https://bratislava.sk/sk/vyzva-na-predkladanie-ziadosti-o-financny-prispevok-na-trvalo-udrzatelne-hospodarenie-so-zrazkovou-vodou>.

RNDr. Katarína Kučárová, PhD.

poverená vedením oddelenia